﻿অন্যরা সহাস্যে মেনে নিলেও কেবল বার্মিজ তরুণি আমার কথায় সায় দিচ্ছিলেন না। ২০১৪ সালের নভেম্বর মাসের কথা। মিয়ানমার থেকে জনা ছয়েক পরিবেশকর্মী এসেছেন বাংলাদেশের নদ-নদী দেখতে। তরুণী তাদেরই একজন। দলটিকে নিয়ে দক্ষিণ-পশ্চিমাঞ্চল ও উত্তরবঙ্গের বিভিন্ন নদী দেখাচ্ছি আমি। ওই নদীর প্রেক্ষিত ও প্রেক্ষাপট ব্যাখ্যা করছি। সঙ্গে সঙ্গে সেই আপ্তবাক্যটিও 'হাতে-কলমে প্রমাণ' করতে চাচ্ছিলাম। কিন্তু মুখে না বললেও ভাবেসাবে দলের একমাত্র নারী সদস্য একমত হচ্ছিলেন না।